text: مزید برآں سرکار نے اسمارٹ کیمپس کمپین کے آغاز کا بھی فیصلہ کیا ہے ،جس کے تحت پانی اوربجلی کے بہتر استعمال کے لئے تعلیمی اداروں کی حوصلہ افزائی کی جائے گی ۔ نیز شمسی تنصیبات سے بجلی کی پیداوار کے لئے اقدامات کئے جانے کی بھی حوصلہ افزائی کی جائے گی۔ اس کے تحت توانائی کی بچت کرنے والے اس کا تحفظ کرنے والے اور اسے دوبارہ قابل استعمال بنانے والے اداروں کی شناخت کرکے انہیں اعزاز سے سرفراز کیا جائے گا۔